მონასტირი
მონასტირი (არაბ. المـنسـتير ალ-მუნასტირი, < ბერძ. μοναστήριον — მონასტერი, ტუნისურ დიალექტზე — /lmisti:r/) — ქალაქი ტუნისში. მდებარეობს სუსიდან სამხრეთით 20 კმ-ში და ქ. ტუნისიდან ასევე სამხრეთით 162 კმ-ში, ტუნისის ცენტრალურ სანაპიროზე. მონასტირის ვილაიეთის ადმინისტრაციული ცენტრი. ქვეყნის პირველი პრეზიდენტის ჰაბიბ ბურგიბას მშობლიური ქალაქი, აქვე მდებარეობს მისი მავზოლეუმიც. მონასტირი დაარსებულია რომაულ ქალაქ რუსპინის ნანგრევებზე. ქალაქში მდებარეობს მსხვილი საერთაშორისო აეროპორტი, რომელიც საჰაერო ხაზებით დაკავშირებულია ევროპის მთელ რიგ დიდ ქალაქებთან.